DA Den Europæiske Unions Tidende C 160/1

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET MANDAG DEN 1. DECEMBER 2014

(2015/C 160/01)

Indholdsfortegnelse

Højtideligt åbningsmøde 1

Møde i Den Blandede Parlamentariske Forsamling 2

Den Blandede Parlamentariske Forsamlings sammensætning 2

Akkreditering af ikke-parlamentariske repræsentanter 2

1. Vedtagelse af dagsorden (AP101.704) 2

2. Godkendelse af protokollen fra det sidste møde under Den Parlamentariske Forsamlings 27. samling (EUT C 345 af 2.10.2014) 2

3. Meddelelser fra formændene, herunder om afgørelser, der blev truffet på Præsidiets møde den 30. november 2014 2

4. Redegørelse ved Mohamed Diaré, økonomi- og finansminister (Republikken Guinea), formand for AVS-Ministerrådet 3

5. Spørgetid med AVS-Ministerrådet 3

6. Drøftelse med AVS-Ministerrådet — »catch-the-eye« 3

7. Uopsætteligt spørgsmål nr. 1: Ebolaudbruddet 4

8. Virunga National Park 4

PROTOKOL FRA MØDET MANDAG DEN 1. DECEMBER 2014

(Mødet åbnet kl. 11.00.)

Højtideligt åbningsmøde

Talere:

Louis Michel, medformand for Den Blandede Parlamentariske Forsamling, og Fitz A. Jackson, medformand for Den Blandede Parlamentariske Forsamling.

(Mødet udsat kl. 12.00 og genoptaget kl. 15.00.)

FORSÆDE: Louis MICHEL

Medformand

Møde i Den Blandede Parlamentariske Forsamling

Formanden bød alle deltagerne velkommen.

Den Blandede Parlamentariske Forsamlings sammensætning

Formanden meddelte, at medlemslisten for Den Blandede Parlamentariske Forsamling, som fremsendt af myndighederne i AVS-landene og Europa-Parlamentet, ville blive vedføjet protokollen som bilag.

Akkreditering af ikke-parlamentariske repræsentanter

Formanden meddelte, at der som følge af force majeure var modtaget to anmodninger om akkreditering af ikke-parlamentariske repræsentanter i henhold til artikel 17, stk. 1, i Cotonouaftalen og artikel 1, stk. 2, i forretningsordenen for Den Blandede Parlamentariske Forsamling. Repræsentanternes tilstedeværelse ville blive indskrevet og deres navne vedføjet protokollen som bilag.

1. Vedtagelse af dagsorden (AP101.704)

Dagsordenen blev vedtaget i den form, der fremgår af denne protokol.

2. Godkendelse af protokollen fra det sidste møde under Den Blandede Parlamentariske Forsamlings 27. samling (EUT C 345 af 2.10.2014)

Protokollen blev godkendt.

3. Meddelelser fra formændene, herunder om afgørelser, der blev truffet på Præsidiets møde den 30. november 2014

Formanden redegjorde for resultaterne af Præsidiets møde den 30. november 2014.

Følgende afgørelser blev truffet:

a) De stående udvalg ville udarbejde udkast til følgende betænkninger: Udvalget om Politiske Spørgsmål — Evaluering af fredsfaciliteten for Afrika efter ti år: dens effektivitet og fremtidsudsigter Udvalget om Økonomisk Udvikling, Finanser og Handel — Fyrre års partnerskab: En evaluering af indvirkningen på handel og udvikling i AVS-landene og udsigterne til varige forbindelser mellem AVS-landene og Den Europæiske Union Udvalget om Sociale Anliggender og Miljø — Hvordan kan de økonomiske og sociale forhold forbedres i udviklingslandene, herunder med bidrag fra familievirksomheder, for at forebygge sundhedskatastrofer?

b) Den Demokratiske Republik Congo tilbød at være vært for det 12. regionale møde, som oprindelig var planlagt til den 16.—20. februar 2015, og ville gå i gang med at arrangere mødet i den pågældende uge; stedet ville blive bekræftet senere. Forslaget til dagsorden og arbejdsprogram blev vedtaget.

c) Undersøgelsesmissionen til Zimbabwe, som oprindeligt var besluttet i 2012, vil blive arrangeret i 2015 med forbehold af godkendelse og forslag om datoer, forudsat at Zimbabwes regering ikke stiller betingelser vedrørende programmet.

d) Der vil blive arrangeret en undersøgelsesmission til Lampedusa (Italien) med henblik på at undersøge spørgsmål vedrørende migration og menneskehandel.

e) Den 29. samling i Stillehavsområdet blev bekræftet, og vil blive afholdt den 15.—17. juni 2015 i Vanuatu.

f) Den 30. samling vil blive afholdt i Det Sydlige Afrika den 5.—9. december 2015 i Mozambique.

Formændene meddelte følgende frister:

— for ændringsforslag til kompromisbeslutningerne (om udbruddet af ebola og om den tiltagende terrorisme i Afrika): tirsdag den 2. december 2014 kl. 12.00

— for anmodninger vedrørende afstemningsprocedurerne: onsdag den 19. marts 2014 kl. 10.00, skriftligt.

João Ferreira og Carlos Zorrinho anmodede om brug af aktiv portugisisk tolkning. Louis Michel mindede om afgørelsen fra Europa-Parlamentets Præsidium om tolke- og oversættelsesfaciliteter for møder i Den Blandede Parlamentariske Forsamling AVS-EU og dennes organer.

4. Redegørelse ved Mohamed Diaré, økonomi- og finansminister (Republikken Guinea), formand for AVS-Ministerrådet

Den private sektors rolle var det centrale punkt i redegørelsen fra Mohamed Diaré, økonomi- og finansminister for Republikken Guinea, hvori han skitserede den fælles AVS-EU-samarbejdsramme for udvikling af den private sektor i AVS-landene, som blev vedtaget af AVS-Ministerrådet i juni 2014. Ministeren fremhævede endvidere den strategiske betydning af landbrugssektoren, som er en prioritet, når det handler om at brødføde folk. Adgang til vand hører ind under de centrale aktiviteter for at opnå dette mål, og ministeren roste især det EU-FAO-program mod ørkenspredning, som var vedtaget for nylig. Sidst, men ikke mindst, tilkendegav han, hvilken katastrofe ebola havde forårsaget i hans land, og takkede de regeringer, internationale organisationer og NGO'er, der ydede finansiel og moralsk støtte.

5. Spørgetid med AVS-Ministerrådet

Mohamed Diaré besvarede følgende spørgsmål på vegne af AVS-Ministerrådet:

Spørgsmål 1 fra Norbert Neuser om gennemførelse af handlingsplanen om retshåndhævelse, god forvaltningspraksis og handel på skovbrugsområdet (FLEGT).

Spørgsmål 2 fra Charles Goerens (afløst af Javier Nart) om »perioden efter 2020«.

Spørgsmål 3 fra Louis Aliot (afløst af Jean-Luc Schaffhauser) om at gøre udviklingsbistanden afhængig af indsatsen fra de lande, hvor den illegale migration har sit udspring.

Spørgsmål 4 fra Enrique Guerrero Salom om finansiering via Den Europæiske Udviklingsfond.

Spørgsmål 5 fra Javier Nart om den ængstelse, som opfordringen til samordnede jihadistiske aktioner i Maghreb-landene og de arabiske lande har vakt.

Spørgsmål 6 fra Dariusz Rosati (afløst af Davor Ivo Stier) om små og mellemstore virksomheder.

Spørgsmål 7 fra Catherine Bearder om handel med løvetrofæer.

Spørgsmål 8 fra Marielle de Sarnez (afløst af Pavel Telička) om foranstaltninger til bekæmpelse af afskovning.

Spørgsmål 9 fra Carlos Zorrinho om udnyttelse af skifergas i Afrika.

Spørgsmål 10 fra Marlene Mizzi (afløst af Kashetu Kyenge) om uddannelse — gør den en forskel i kvinders liv?

Spørgsmål 11 fra Francesco Gambús om vurderingen af de økonomiske partnerskabsaftaler.

Spørgsmål 12 fra David Martin om Det Fælles Råd Cariforum-EU under den økonomiske partnerskabsaftale med Cariforum.

Spørgsmål 13 fra Kashetu Kyenge om migration og menneskerettigheder i Afrika.

Stillerne af spørgsmål nr. 1, 4, 6, 10 og 11 havde ingen supplerende spørgsmål.

6. Drøftelse med AVS-Ministerrådet — »catch-the-eye«

Indlæg: James Kembi Gitura (Kenya), Lidia Senra Rodríguez, João Ferreira, Mohamed El Moctar Zamel (Mauretanien), Hassad El Rasur Amir (Sudan), Enrique Guerrero Salom, Maria Heubuch og Louis Michel.

Medlemmerne bragte en bred vifte af emner på banen, herunder ØPA'erne, forbindelsen mellem udvikling og den private sektor, genforhandlingen af Cotonouaftalen og konsekvenserne af forhandlingerne om den transatlantiske handelsaftale for AVS-landene. Der blev anmodet om en undersøgelse af TTIP og dens konsekvenser for AVS-landene.

7. Uopsætteligt spørgsmål nr. 1: Udbruddet af ebola

Jean-Louis de Brouwer (Europa-Kommissionen) gav en redegørelse for de foranstaltninger, EU havde truffet for at bekæmpe ebolavirusinfektion.

Indlæg: Mo-Mamo Karerwa (Burundi), Davor Ivo Stier, Teresa Efua Asangano (Ækvatorialguinea), Enrique Guerrero Salom, Anastasie Moleko Moliwa (Den Demokratiske Republik Congo), Arne Gericke, Louis André Dacoury-Tabley (Elfenbenskysten), Juan Carlos Girauta Vida, Musa Hussein Naib (Eritrea), Lidia Senra Rodríguez, Abadula Gemeda Dago (Etiopien), Maria Heubuch, Netty Baldeh (Gambia), Piernicola Pedicini, Ofosu Asamoah (Ghana), Jean-Luc Schaffhauser, Dharamkumar Seeraj (Guyana), Mariya Gabriel, Mikael Philips (Jamaica), Norbert Neuser, Joyce Laboso (Kenya), Pavel Telička, James Munthali (Malawi), Kombo Gberi (Cameroon), Eleni Theocharous, Ahamada Soukouna (Mali), Kashetu Kyenge, Mohamed El Moctar Zamel (Mauretanien), Juan Fernando López Aguilar, Adjedoue Weidou (Tchad), Komi Selom Klassou (Togo), Carlos Zorrinho, Abdoulaye Sylla (Guinea) og Ibrahim Bundu (Sierra Leone).

Medlemmerne gav udtryk for deres medfølelse med landene og familierne til dem, der havde mistet livet under ebolaudbruddet, samt deres oprigtige påskønnelse af den indsats der er gjort af alle nødhjælps- og sundhedsarbejdere i forbindelse med bekæmpelsen af denne epidemi. De udtrykte endvidere bekymring over, at det internationale samfund havde undervurderet krisen, og forsinkelsen med hensyn til at sikre en tilstrækkelig, samordnet strategi og bistand, men glædede sig over den igangværende optrapning af det internationale samfunds tilsagn om at bekæmpe ebola. Efter deres opfattelse bør denne indsats ikke være begrænset til bekæmpelse af sygdommen, men bør også tilvejebringe betingelserne for den sociale og økonomiske genopbygning af de ramte lande efter ebolaudbruddet.

Jean-Louis de Brouwer (Europa-Kommissionen) rundede drøftelsen af.

8. Virunga National Park

Drøftelse med Emmanuel de Merode, direktør for Virunga National Park

Emmanuel de Merode, direktør for Virunga National Park (i Den Demokratiske Republik Congo), pegede på tre væsentlige trusler mod parkens bevarelse: krybskytteri og skovrydning ukontrolleret fiskeri og ulovlig olieudvinding.

Indlæg: Netty Baldeh (Gambia), Joachim Zeller, Arne Gericke, Charles Nsimba Mwando (Den Demokratiske Republik Congo), Louis Michel, Lidia Senra Rodríguez, Bodil Ceballos, Laura Agea, Catherine Bearder og Peter Craig McQuaide (Europa-Kommissionen).

Medlemmerne anerkendte, at der er to hovedårsager til denne situation: de skrøbelige statslige institutioner og den omstændighed, at det er nemt at danne ulovlige grupperinger. De anerkendte den rolle, som industrien i landdistrikter, og især vandkraft, spiller for at udvikle en bæredygtig økonomi, samtidig med at den konkurrerer med ikke-miljøvenlige selskaber. Medlemmerne var også enige om, at det er nødvendigt at bevare biodiversiteten i flora og fauna ved at håndhæve miljølovgivningen ordentligt og indføre strengere kontrol med eksport af våben.

Emmanuel de Merode rundede drøftelsen af.

(Mødet hævet kl. 18.30)